projecte-aina/catalan_government_crawling huggingface dataset:
Ena fin deth mes de seteme de 1955, eth generau Franco que visitèc es Pirenèus entà inaugurar diferentes centraus idroelectriques en aguest parçan.
Enquiar an 1988 non arribe era Lei 7/1988, de 30 de març, de reclassament deth parc Nacionau d'Aigüestòrtes e Estanh de Sant Maurici, damb era fin d'establir un regim juridic especiau entà preservar er espaci de totes es intervencions que pòden alterar era fisonomia, era integritat e era evolucion des sistèmes naturaus deth parc.
Eth parc se gerís cossent damb era legislacion autonomica.
En aquests documents podreu trobar estadístiques de visitants, dades sobre projectes de recerca, publicacions i tot allò que anualment es realitza al Parc.
D'altra banda també podeu consultar les Memòries d'actuacions resumides que el Parc publica amb la finalitat d'una major difusió de la gestió efectuada.
Aquestes memòries recullen de forma exhaustiva tota l'activitat duta a terme pel Parc al llarg de l'any: itineraris, projectes de recerca, obres de manteniment, exposicions.
Aquestes memòries són versions resumides de la Memòria anual que s'envia al Parlament.
La seva difusió pública a organismes, entitats afins i subscriptors de la revista del Parc ajuda a donar a conèixer millor la gestió efectuada al llarg de cada any.
El Portarró, pas entre muntanyes situat al cor del Parc Nacional, ha estat des de temps immemorials el nexe d'unió i intercanvi més significatiu entre els pobles del Pallars i la Ribagorça.
Ara voldriem també que el nom de El Portarró fos el simbol de la unió i la col·laboració entre els estimem aquesta terra i volem que continuï viva i en constant evolució.
Desitgem doncs que aquest butlletí que semestralment tindreu a les vostres mans, serveixi per facilitar la comunicació entre les persones i per a difondre entre la societat els valors excepcionals d'un dels espais més representatius de l'alta muntanya pirinenca.
A més, des del número 25 es pot gaudir de la traducció en castellà de la revista.
Malgrat que el Parc Nacional sigui l'indret més conegut pels senderistes, cada comarca ofereix altres opcions per a passejar, seguint una extensa xarxa de camins tradicionals, avui en dia recuperats per a usos turístics.
Sobretot a l'hivern, quan la neu dificulta l'accés al Parc, aquests camins ofereixen una alternativa molt recomanable.
Als webs de turisme de la comarca que trieu per la vostra propera visita al Parc podeu trobar molta informació al respecte.
L'accessibilitat és un dret que implica la real possibilitat d'una persona d'ingressar, transitar i romandre en un lloc, de manera segura, confortable i autònoma.
Això implica que les barreres d'entorn físic han de ser suprimides.
Degut a aquesta universalitat i poder garantir l'accès als espais naturals protegits a tots els segments de la població, des del Parc s'ha elaborat un tríptic informatiu sobre equipaments del Parc així com allotjaments turístics que presenten instal•lacions adaptades i accesibles a tothom.
També us recomanem que consulteu la web Turisme accesible per a més informació.
Us oferim un plànol del Parc perquè pugueu fer un primer cop d'ull a la situació del Parc, les seves diferents entrades i part de les comarques de la seva zona d'influència.
Aquest mapa és orientatiu; en cap cas us recomanem que el feu servir com a eina principal de planificació en les vostres sortides de camp.
Demaneu més informació a les cases del Parc sobre les distàncies i els temps aproximats per a les vostres sortides sortides i a l'hivern (però també a finals de tardor i tota la primavera) informeu-vos també sobre l'estat físic dels camins i les carreteres d'accés.
Mapa del parc amb textos i itineraris en català i castellà
Actualment, aquests materials pedagògics estan destinats a l'Ecomuseu dels Pastors de la Vall d'Àssua, per tal de complementar la visita guiada que es fa en aquest equipament.
Es disposa dels guions didàctics per a cicle mitjà i superior d'educació primària obligatòria i per a primer cicle d'educació secundària obligatòria.
Tots els guions didàctics tenen com a objectiu ajudar a la comprensió de l'Ecomuseu dels Pastors de la Vall d'Àssua, així com posar en relleu aspectes relacionats amb els espais naturals protegits, sostenibilitat, ramaderia, races autòctones i història, cultura i valors patrimonials del territori.
A part d'això, els guions didàctics pretenen despertar la curiositat de l'alumne sobre tots aquests aspectes i desenvolupar el seu sentit crític envers diverses problemàtiques ambientals del territori.
L'Ecomuseu dels Pastors de la Vall d'Àssua és un equipament d'acollida i atenció als visitants.
El centre es troba al poble de Llessui, a la comarca del Pallars Sobirà, i està situat a les antigues escoles del poble.
L'Ecomuseu, a part de les tasques d'informació que li són pròpies, ofereix tot un seguit de serveis que tenen com a missió augmentar el coneixement del Parc per part de les nombroses persones que cada any hi passen.
L'Ecomuseu dels Pastors de la Vall d'Àssua comprèn tres àmbits generals:
En aquest espai es presenta la vall com un espai físic on transcorren tots els continguts del museu.
Una vall singular, sense arbres a causa de la pressió ramadera que ha sofert des de temps immemorials, però alhora una vall sostenible i biodiversa.
Presentació dels protagonistes del museu.
Espai on es presenten els tres protagonistes del museu:
Cada part representa una estació de l'any.
De manera molt gràfica s'expliquen les feines que cal fer amb el ramat durant les quatre estacions.
Així, l'hivern és època de cria, de fer el senyal a les orelles dels corders del nou ramat i d'escuar.
La primavera és època de bogar (adobar) els camps i de preparar el bestiar per a l'estada de tres mesos a l'alta muntanya; per tant, es xollen (esquilar o tondre) i es marquen amb la marca de cada casa.
A l'estiu es canvia d'escenari i es deixa el poble i els seus voltants per pujar a la muntanya, on romandran fins a la tardor.
La tardor és temps de baixar de la muntanya i fer la tria: s'ha de desfer la gran ramada i cada propietari ha de recuperar els seus caps.
El confinament provocat pel Coronavirus SAR-CoV-2 va obligar a tancar les seus, equipaments i deixar de prestar els serveis i les activitats programades pels equips gestors del espais naturals així com les actuacions realitzades sobre el terreny ja fossin de l'àmbit de la conservació dels hàbitats, les espècies, com les tasques habituals de manteniment i les activitats vinculades a l'ordenació de l'ús públic.
El personal que forma part dels equips gestors dels ENPE va continuar teletreballant, es seguia amb la tramitació administrativa i la comunicació a través dels correus electrònics i altres eines digitals.
Cada espai natural disposava de personal per fer les tasques essencials de manteniment, control d'espècies i atenció a incidències.
Es van anar desplegat parcialment les brigades de manteniment inclosos dins les encomanes de Forestal Catalana.
A partir de la Fase II i III es van reobrint els centres i s'anaven activant els diferents equipaments, serveis i activitats d'acord amb el marc normatiu vigent en cada moment.
Un cop superada la fase 3 del desconfinament s'inicia l'etapa de represa, que deixa sense efecte el Reial Decret 21/2020 que establia el final de l'estat d'alarma per la COVID-19 i les seves fases de desescalada.
S'estableixen mesures especials en matèria de salut pública per a la contenció de l'expansió de la pandèmia causada per la COVID-19 al conjunt de tot Catalunya fins al 26 de setembre.
Les mesures són aplicables a totes les persones que es trobin i circulin per Catalunya, així com a les persones titulars de qualsevol activitat econòmica, empresarial o establiment d'ús públic o obert al públic ubicat en aquests territoris.
Per RESPONSABILITAT, sigueu curosos amb el compliment d'aquestes mesures.
Una forma diferent de conèixer aquest espai natural protegit tot descobrint a la vegada el seu entorn
Amb l'objectiu de promoure el turisme familiar al Pirineu, s'ha publicat L'entrellat dels estanys encantats, una aventura adreçada a nenes i nens per a descobrir el Parc Nacional d'Aigüestortes i Estany de Sant Maurici a través d'un misteri que implicarà a la fauna, la flora i el paisatge d'aquest espai natural protegit.
Escrit per Montse Subirana, il·lustrat per Toni Serrano i editat per Arola Editors, el conte ens explica les aventures de la Pirene, que no pot visitar el Parc amb la seva família i amics per un fet imprevisible i sorprenent.
Ella i els amics posaran el seu granet de sorra per ajudar a resoldre el misteri a la vegada que van descobrint els racons d'un dels indrets més bells de Catalunya.
L'edició ha comptat amb la col·laboració de les Destinacions de natura i muntanya en família: Vall de Boí, Valls d'Àneu i Pirineus-Noguera Pallaresa, i de l'Institut d'Estudis Ilerdencs (IEI).
Volem facilitar-vos unes pautes per a que la vostra visita es desenvolupi de la millor forma possible
Per a facilitar la visita, s'ha redactat un document de preguntes freqüents amb l'objectiu de donar resposta als possibles dubtes abans de visitar-lo.
En el document PDF adjunt hi trobareu les mesures que ha pres el Parc Nacional davant de la Covid-19.
Us recomanem la seva lectura juntament amb el parte d'accessos.
Tots dos documents s'aniran actualitzant a mesura canviïn les condicions.
Aquest servei d'accés al Parc Nacional d'Aigüestortes i Estany de Sant Maurici per la comarca del Pallars Jussà havia d'entrar en funcionament l'1 de juliol
El telefèric de la Vall Fosca no ha pogut iniciar el servei turístic tal i com estava previst el dia 1 de juliol, degut a una avaria que ENDESA ha detectat durant la fase de manteniment que es realitza cada any, abans de fer el traspàs per a ús turístic a l'Ajuntament de la Torre de Capdella.
L'empresa propietària del telefèric, ENDESA, està treballant a ple rendiment i dedicant tots els recursos necessaris per solucionar l'avaria el més aviat possible.
Pel que fa al centre d'informació del Parc, situat a l'estany Gento, estarà tancat fins que el telefèric no reprengui el servei.
De forma provisional, s'ha instal·lat un punt d'informació a l'estació inferior del telefèric de Sallente.
Us informarem tant aviat possible quan disposem de novetats i coneguem la data d'obertura.
Aquesta és una iniciativa del Patronat de Turisme de la Diputació de Lleida i les Destinacions de Natura i Muntanya en família de la Vall de Boí, Valls d'Àneu i Pirineus-Noguera Pallaresa
El concurs "Hem de convèncer al Tenebrix!" s'inspira en el conte "L'entrellat dels estanys encantats", fruit de la iniciativa del Patronat de Turisme de la Diputació de Lleida.
Està escrit per Montse Subirana, il·lustrat per Toni Serrano i editat per Arola Editors, amb la col·laboració de l'Institut d'Estudis Ilerdencs i de les Destinacions de Natura i Muntanya en família: Vall de Boí, Valls d'Àneu i Pirineus-Noguera Pallaresa.
La proposta d'aquest concurs de microrrelats gira entorn al següent tema: El Tenebrix ha arribat al Parc Nacional d'Aigüestortes i Estany de Sant Maurici.
No hi deixa entrar a ningú i té tots els animalons atemorits.
El tema d'aquest concurs és que expliqueu com convenceríeu al Tenebrix perquè deixi de fer por i es pugui tornar a visitar el parc.
Hi poden participar totes les persones que entrin en una de les categories de 6-9 anys, 10-13 anys i 14-16 anys, en català, castellà i aranès.
El relat ha de tenir una extensió de 100 a 150 paraules i només es podrà enviar un relat per participant.
Més informació i bases del concurs
La protecció de la natura i la biodiversitat de les Reserves Naturals Catalanes i la Reserva Natural de Mentet
Xerrada divulgativa per part d'en Josep Parera, tècnic de les Reserves Naturals d'Eina i de Mentet, a seu del CEINR, C/Sant Miquel 44, Ribes de Freser.
El Parc Natural de les Capçaleres del Ter i del Freser limita amb les Reserves Naturals d'Eina, Mentet i Prats de Molló, compartint ecosistemes, de manera que és d'elevat interès aproximar també les formes de gestió.
Es requereix inscripció a [EMAIL] i tel. 667116811
Activitat organitzada pel Parc Natural de les Capçaleres del Ter i del Freser, amb el suport de la Reserva Natural de Mentet.
Als arxius adjunts hi trobareu el cartell promocional.
La fusta utilitzada per a la reparació prové de boscos gestionats de forma sostenible i compta amb certificat PEFC.
Durant el mes de juliol la brigada de manteniment del Parc Nacional d'Aigüestortes i Estany de Sant Maurici ha dut a terme les obres de substitució de la passera de la Mainera, situada al camí que dona accés als Estanys de Mainera des de l'aparcament que porta el mateix nom (Pista Serra del Rei – Estanys de Mainera).
Les bigues de la passera, que mesuren més de 8 m de llarg, estaven trencades i han hagut de ser substituïdes per unes de noves que s'han transportat fins a la seva actual ubicació amb l'ajuda d'un helicòpter.
La fusta que s'ha utilitzat procedeix tota de boscos gestionats de forma sostenible i compta amb el certificat PEFC.
S'han col·locat dues bigues de pi negre tractades amb autoclau i certificades per classe d'ús IV de 8,2 m de llarg i 35 cm de diàmetre al centre de la peça, a banda de taulons i pals RTI amb el mateix tractament.
Les antigues bigues i taulons han estat retirats per dipositar-los en un gestor de residus autoritzat.
El Parc Nacional compta amb múltiples infraestructures construïdes total o parcialment amb fusta que es troben repartides pel territori (ponts, passeres, aparcaments, senyals, cartells, miradors, etc.) i necessiten una revisió i manteniment periòdic.
Aquest mes d'agost, l'artista reusenc Arnau Casanoves de la Hoz recull el paisatge sonor del Parc Natural de Montsant i el treballa en directe en 4 concerts d'uns 20 minuts que es retransmetran per Instagram.
Del 9 al 13 d'agost, la serra de Montsant acollirà una experiència musical que sota el títol SoNaArt neix de la necessitat d'explorar altres formats de música i de concerts als quals estem més acostumats a veure/escoltar.
No té la pretensió d'assentar les bases d'un moviment nou ni, tan sols, de crear res que no s'hagi vist mai, però sí presentar una barreja única i una idiosincràsia que a priori podria semblar Kafkiana.
L'experiència està promoguda i l'acull ADDEND.
Associació Comissariat, de la Morera de Montsant.
L'activitat que es durà a terme consistirà en fer quatre concerts d'uns 20 minuts entre la música experimental i la música concreta, "on the road" pel Parc Natural del Montsant amb un procés i execució d'impacte zero.
Durant l'experiència es recol·lectaran sons pel parc amb una gravadora, sons d'aigua, insectes, animals, el vent, les fulles, etc...
Fragments del que podríem considerar la BSO original del Parc i participar de l'extens camp dels paisatges sonors, en aquest cas treballant-los en directe, modificant-los i reinterpretant-los de la mateixa manera en què un pintor interpreta un paisatge amb el seu pinzell.
Cap al tard, ja a l'indret on es pretengui fer nit i amb els elements sonors recol·lectats es farà un concert en streaming per Instagram a les 20.45 h. www.instagram.com/arnaucasanoves
Els dies 13 i 14 les audicions també es penjaran a Youtube. www.youtube.com/channel/UCOuOJ0_BxQyqiJUntEClp4g
Arnau Casanoves porta temps experimentant amb tots els elements que conformen aquest projecte, des de l'enregistrament al processament dels sons en directe, treballar amb les bateries diversos dies alimentades amb plaques solars, fer bivac amb aquests elements i configurar un equip prou lleuger perquè tingui un sentit fer ruta o tenir mobilitat pel territori.
És un projecte que busca la coherència i sostenibilitat amb el medi, el saber ser i estar i l'aprendre a jugar amb el nostre entorn sense ser nocius amb ell.
En aquest cas es busca un producte molt contemporani que és on personalment pensa que encara hi ha més feina a fer.
Tots assumim el senderisme, l'escalada, l'observació de fauna, etc. com a activitats amigables amb l'entorn però la qüestió es complica quan parlem d'última tecnologia en aquests entorns, assumim aquesta qüestió com un suport de les anteriors, com prismàtics, calçats tècnics, GPS, càmeres de fotos, etc, però ens costa més albirar una activitat que es vertebra amb última tecnologia i és amigable amb l'entorn.
Com diu l'Arnau: "No sóc ni el primer ni l'únic que busca aquest objectiu, però m'agradaria fer la meva particular aportació en aquest camí".
Per a més informació: addend.comissariat.cat/?page_id=4074
15 professionals han superat el curs.
35 establiments ja són a la xarxa.
És la primera vegada que s'acrediten empreses de fora de la comarca.
Aquesta és una acció del Pla d'accions de la Carta Europea de Turisme Sostenible Priorat.
Nou establiments turístics s'han convertit en punts d'informació del Parc Natural de Montsant i Espai d'Interès Natural (EIN) Serra de Llaberia; dimarts 30 de juliol van rebre l'acreditació corresponent.
Han hagut de superar un curs de formació per adquirir els coneixements necessaris per tal d'oferir a les persones visitants informació de qualitat sobre els recursos naturals, culturals i paisatgístics, els valors i la singularitat dels espais naturals protegits de la zona.
Enguany, part del curs es va haver de fer telemàticament, per les limitacions derivades de la COVID-19.
En aquest sentit, el curs estava previst inicialment pels mesos de febrer i març, però es va haver de suspendre per la declaració de l'estat d'alarma poc abans de completar el programa formatiu.
A la fase de represa, quan les activitats a l'aire lliure en grup i formatives ja estaven permeses en els espais naturals protegits, la formació es va adaptar a les noves mesures i restriccions.
Per primera vegada, s'han acreditat empreses turístiques instal·lades fora del Priorat però que treballen i operen a la comarca, la qual cosa demostra el creixent interès del sector en conèixer, difondre i divulgar els valors d'un model turístic com el del Priorat.
En general,s'han acreditat una gran varietat d'establiments, entre els quals hi ha equipaments vinculats a la cultura, així com restaurants i allotjaments, principalment.
En alguns casos també s'ha format el personal nou que treballa en establiments que ja s'havien acreditat anteriorment.
En altres casos, l'acord de col·laboració s'estableix entre el Parc i un ajuntament del qual depèn el punt d'informació.
En concret, els punts acreditats són els següents:
Amb aquests, ja són 35 els punts acreditats fins ara amb l'objectiu que els professionals vinculats a activitats turístiques ofereixin una informació de qualitat sobre els recursos dels dos espais protegits de la comarca del Priorat.
Aquesta acció forma part del pla d'accions de la Carta Europea de Turisme Sostenible de Priorat, un distintiu atorgat per la Federació EUROPARC, que la comarca va obtenir el 2016.
Tenim ganes de natura i què millor per gaudir-ne que participar en una de les activitats organitzades per aquest estiu al Parc Natural de l'Alt Pirineu?
Els i les guies-intèrprets acreditats pel Parc Natural de l'Alt Pirineu tenen preparades un munt de propostes amb les màximes mesures de seguretat per realitzar aquest estiu.
Entre aquestes propostes trobem activitats de senderisme per observar la fauna del Parc, per fixar-nos en les plantes, els arbres o els bolets o per acostar-nos a la història de les seves valls.
L'oferta de cursos i tallers que ofereixen les associacions i entitats del territori també és molt àmplia i recull tallers de plantes medicinals, papallones, escriptura, dansa, il·lustració, pedra seca, arquitectura i quatre jornades tècniques sobre plantes aromàtiques i medicinals, bolets, bioenginyeria i varietats antigues de l'horta.
Si el que esteu buscant és una visita guiada, no us perdeu les visites amb l'Esperanceta de casa Gassia al despoblat de Santa Creu de Llagunes o pels camins antics de la Vall de Siarb.
També podreu visitar les esglésies romàniques d'Esterri de Cardós, Lladorre, els camps de cultiu de plantes aromàtiques a Araós o un jardí botànic a Castellbò.
Si el que voleu és implicar-vos en la conservació dels hàbitats del Parc, no dubteu a apuntar-vos a les activitats de voluntariat com la plantació de fruiters per l'os bru, les estades de voluntariat forestal o la jornada de recollida de deixalles Let's Clean up Europe!
I quan arriba l'estiu al Parc Natural de l'Alt Pirineu, arriben les trobades transfronteres.
Enguany, si les condicions sanitàries ho permeten, ens trobarem amb els nostres veïns de l'Arieja en les trobades als ports de Marterat-Tavascan i Boet.
Pel que fa a les activitats organitzades pel Parc, us recomanem la Nit dels Ratpenats, el Dia Mundial dels Ocells i les xerrades per conèixer una mica més què és el Parc Pirinenc de les Tres Nacions.
I aquest any, torna el concurs de fotografia a Instagram "Colors de Tardor", estigueu atents a les xarxes!
En darrer lloc, us animem a utilitzar l'aplicació per a mòbil Deixa't Guiar i, als més petits de casa, els passaports Explora el Parc i el Pas de l'Ossa, que trobareu als punts d'informació de Llavorsí i la Seu d'Urgell.
I si voleu completar la vostra visita, no us oblideu de passar pels tallers i obradors dels productors i artesans del Parc!
Feu atenció als cartells indicatius!
Per a més informació podeu escanejar el codi QR.
És obligatori l'ús de mascareta a qualsevol espai tancat d'ús públic o que es trobi obert al públic, amb independència del manteniment de la distància física interpersonal de seguretat.
D'acord amb la Resolució SLT/1648/2020, de 8 de juliol, per la qual s'estableixen noves mesures en l'ús de la mascareta per a la contenció del brot epidèmic de la pandèmia de COVID-19, és obligatori l'ús de mascareta a qualsevol espai tancat d'ús públic o que es trobi obert al públic, amb independència del manteniment de la distància física interpersonal de seguretat.
No es poden mantenir distàncies inferiors a 1 m en espais tancats, excepte entre persones convivents.
El Centre d'Informació del Cortalet és obert amb un aforament limitat de dues persones, la resta dels usuaris esperaran el seu torn fora de l'edifici.
Des del passat mes de març, les autoritzacions per a activitats al Parc Natural dels Aiguamolls de l'Empordà s'hauran de sol·licitar telemàticament
Si voleu dur a terme algunes activitats en els espais inclosos al Pla d'Espais d'Interès Natural (PEIN), per a les quals es requereixi autorització, ho heu de fer telemàticament seguint les passes de l'enllaç de més avall.
Recordeu que existeix l'ordre de preus públics per a la prestació de serveis en els espais naturals de protecció especial.
El nou visor permet veure algunes de les rutes dels Parcs Naturals de Catalunya en 3D
L'eina està pensada per planificar rutes des de casa, que es poden activar i pausar per observar i obtenir detalls.
El nou visor té altres utilitats com la tria entre diferents mapes base (ortofoto, topogràfic, topogràfic clàssic, relleu i geològic) i capes addicionals d'informació (toponímia, allaus, esllavissades, o híbrid).
Visitem els Bassis del Marturi, interpretem el paisatge i les fagedes dels Ports.
9 h Punt de trobada al Centre de Visitants del Parc, a Roquetes i desplaçament en vehicles propis a l'àrea de lleure de Cova Avellanes.
Edat mínima recomanada: 10 anys.
Activitat familiar amb hàbits de senderisme a la muntanya.
Els menors han d'anar acompanyats d'una persona adulta responsable.
Roba adequada a les condicions meteorològiques.
Centre de Visitants del Parc Natural dels Ports al Baix Ebre.